אלון קלוס

אלון קלוס (נולד ב-28 במרץ 1969) הוא קצין צה"ל בדימוס בדרגת תת-אלוף, שבתפקידו האחרון כיהן כקצין תותחנים ראשי.

ביוגרפיה
נולד וגדל בחדרה. עם גיוסו לצה"ל ב-1987 שובץ קלוס בחיל התותחנים, סיים את מסלול ההכשרה ללוחמים ושובץ בגדוד 411. הוא יצא לקורס קצינים ועם סיומו שובץ לגדוד 405. קלוס שימש במספר תפקידי פיקוד בחיל ובהם מפקד סוללה בגדוד 405, בשנים 1999 – 2000  כיהן  כקצין אג"ם בחטיבת האש 282 בין השנים 2001 – 2003  פיקד על גדוד 334 לאחר מכן מונה לראש ענף חיל התותחנים במחלקת אמל"ח בזרוע היבשה בשנים 2005 – 2007  פיקד על יחידה 5252. לאחר מכן מונה לראש מחלקת תורה בחיל, ומפקד עוצבת התבור בשנים 2007 עד 2009  בשנים 2009 – 2011  פיקד על עוצבת עמוד האש.  בהמשך מונה לראש מחלקת התכנון באגף התכנון בין השנים 2011 – 2013, ובסיום תפקידו יצא ללימודים במכללה לביטחון לאומי (מחזור מ"א). לאחר סיום הלימודים בשנת 2014  מונה למפקד תותחנים פיקודי בפיקוד הצפון.  באוגוסט 2015 מונה לקצין תותחנים ראשי וכיהן בתפקיד עד ל-31 ביולי 2018.

לאחר שחרורו הקים יחד עם משה קיפניס ויואלי אור את חברת Cando העוסקת ברחפנים.

קלוס הוא בעל תואר ראשון בהנדסת מכונות מאוניברסיטת תל אביב ותואר שני במדע המדינה מאוניברסיטת חיפה. מתגורר בכרכור, נשוי ואב לשלושה.

קישורים חיצוניים
 .

הערות שוליים 

תתי-אלופים בצה"ל
מפקדי עוצבת התבור
מפקדי אגד ארטילרי 215
קציני תותחנים ראשיים
בוגרי אוניברסיטת תל אביב
בוגרי המכללה לביטחון לאומי
מפקדי יחידה 5252
ישראלים שנולדו ב-1969
מפקדי תותחנים פיקוד הצפון